**Xabier Navarro Etxeberria**, ***Jota*** ezizenez ezaguna (Alegia, 1963) euskal soinu teknikaria da.

Hastapenak
----------

1980an elektronika munduan barneratzen hasi zen, eta orduantxe eman zituen soinuaren munduan lehen urratsak: 5 mikrotarako nahaste-mahai bat fabrikatuz, hain zuzen ere. Urte berean, lehen sonorizazioa ere egin zuen: artean oso ezaguna ez zen Jotakie taldearen kontzertu batean izan zen. Gero zuzeneko emanaldietan aritu zen, zenbait enpresatan laguntzaile gisa. 1986ean bere lehen grabazio-ikasketak egin zituen Madrilen, eta handik bueltan bere lehen estudioa prestatu zuen Tolosako Amarotz auzoan, 8 pistatako grabagailu batekin.

Egin Irratiko garaia
--------------------

Irrati tailarra Lekeitioko jaietan, hondartzako Uribarren parkeko gunean
90. hamarkadan Egin Irratian aritu zen soinu teknikari; bertan esatari ere aritu zen, "Triki not dead" saioa eramanez ("Igande eguerdiko erromeria", 1996-98 artean); garai hartan izan zen trikitixaren gorakadaren bultzatzaile nagusietako bat izan zelarik. Euskarri analogikoetatik digitalerako trantsizioaren hastapenak ziren, eta bertan ezagutu zituen lehen CD erreproduktoreak; baita gerora bere bikotea izango zen Maribi Ugarteburu ere.

Amorototik
----------

Jotak ezin konta ahalako musika taldeak sonorizatu eta grabatu ditu. Bestalde, Bilboko Kafe Antzokia 1995ean ireki zenetik bera izan da zuzeneko emanaldietako soinu-arduraduna. Modu bolondresean ere sarri aritu da, hala nola Arrakala Irratiko (Lekeitio) gailuen konponketa eta mantenuan, edo interesa duen jendeari "zuk zeuk egin" metodoaren tailerrak emanez.

Egun Amoroton bizi da, Goiogane baserrian; etxeko kortan, 1999 urtean, Musikorta soinu estudioa muntatu zuen Etsaiak taldeko Paul Erdoziarekin batera. 2016ean Xoxoa diskoetxe historikoan Jean Phocasek erabilitako mahai analogikoa berreskuratu eta konpondu zuen, bere grabazio tresna nagusi bihurtuz.

Erreferentziak
--------------

1. 1 2    «Xabi Navarro 'Jota' (soinu teknikaria): "Mahai honen tripetatik sortu dira talde askoren kantuak" - Lea-Artibai eta Mutrikuko Hitza» *Lea-Artibai eta Mutrikuko Hitza* 2018-06-01 (Noiz kontsultatua: 2021-05-21).
2. ↑    «Nor Gara» *Altzoa Ostatua* (Noiz kontsultatua: 2021-05-21).
3. ↑   «Soinuaren hotsa - HIZTEGIA» *trikitixa.eus* (Noiz kontsultatua: 2021-05-22).
4. ↑   Lasa Zuzuarregi, Gurutze.  (2020). *EUSKAL KULTURAREN HIBRIDAZIO PROZESUAK: TRIKITIXAREN KASUAREN AZTERKETA.*  EHU - Doktore tesia.
5. ↑    elkartea, AZTIBEGIA.  (2018-11-28). «#AgurInfo7 EGIN Irratiko #perlak berreskuratzen» *info7 irratia* (Noiz kontsultatua: 2021-05-21).
6. 1 2    «Gu» *Altzoa Ostatua* (Noiz kontsultatua: 2021-05-21).
7. ↑   **(Gaztelaniaz)** Faire, Bilbao Maker.  (2013-06-08). «Meet The Makers: Xabier Navarro "Jota" DIY elektronika, sintetizadoreak eta soinua» *Bilbao Maker Faire* (Noiz kontsultatua: 2021-05-21).
8. ↑   **(Portugesez)** «Hirikilabs How To Make #4 // MUSIKORTA // Audio Tunning» *pt.slideshare.net* (Noiz kontsultatua: 2021-05-21).
9. ↑   **(Gaztelaniaz)**  *Musikorta | Musika Master.*  (Noiz kontsultatua: 2021-05-21).

Kanpo estekak
-------------

* Musikorta

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q106936062

 |

* Wd Datuak: Q106936062